Medziročne sa tak takmer nezmenili. Ako ďalej vyplýva z účtovnej závierky podniku zverejnenej v Obchodnom vestníku, firma uzavrela rok 2011 so ziskom na úrovni 374 tis. eur, čo je o 5 tis. eur viac ako v roku 2010.
Firma Matador Automotive Vráble, ktorá je členom skupiny Matador, nedávno oznámila zámer vybudovať nový závod v ruskom Nižnom Novgorode. Bude v ňom vyrábať diely pre produkciu automobilky Volkswagen. Objem produkcie je naplánovaný na úroveň 4 mil. eur ročne, výroba v závode by sa mala začať v prvom kvartáli roku 2013.
Skupina Matador sa zaoberá najmä výrobou automobilových dielcov. Okrem sériovej strojárskej výroby sa zameriava na zákazkovú strojársku výrobu, návrhy a riešenia v oblasti automatizácie a robotizácie, ako aj konštrukčno-dizajnérske aktivity. V súčasnosti Matador Group zamestnáva viac ako 1 500 ľudí.